[{"text_idx": "#000001", "text": "C\u0302inio, Rusio kaj Mongolio anoncis j\u0302au\u0306de en la uzbeka urbo Samarkando, ke la tri landoj konfirmis plilongigon de la Skemo de la Disvolva Plano pri Establo de la C\u0302ina-Mongola-Rusa Ekonomia Koridoro je kvin jaroj."}, {"text_idx": "#000002", "text": "Lau\u0306 la anonco, la tri landoj oficiale lanc\u0302is studon pri praktikebleco de altgradigo kaj disvolvo de granda fervoja linio de la C\u0302ina-Mongola-Rusa Ekonomia Koridoro kaj interkonsentis akceli la projekton de la c\u0302ina-rusa naturgasa pipelino en la Mongola sekcio."}, {"text_idx": "#000004", "text": "Prezidanto Xi diris, ke la tri landoj subtenis la ekonomian koridoron ligantan Rusion, Mongolion kaj C\u0302inion, plenumis programojn por profundigi kunlaborojn sur la kampoj de ekonomio, komerco, kulturo kaj turismo, farante la koridoron altkvalita inters\u0302ang\u0302a platformo por talentuloj."}, {"text_idx": "#000005", "text": "Xi diris, ke por konstrui sekuran medion por translima komerco inter la tri landoj, C\u0302inio bonvenigas pli da financaj institucioj el Rusio kaj Mongolio alig\u0302i al la Juana Translima Interbanka Paga Sistemo."}, {"text_idx": "#000006", "text": "Li ankau\u0306 substrekis fortajn movfortojn kaj elastecon de la kunlaboro inter C\u0302inio, Rusio kaj Monglio, kaj montris, ke malgrau\u0306 la influo el la pandemio de KOVIM-19, la trilanda kunlaboro neniam haltis."}, {"text_idx": "#000007", "text": "La c\u0302ina prezidanto diris, ke la tri flankoj devas teni politikan konfidon, pliigi reciprokan apogon, respekti kernajn interesojn de la aliaj flankoj kaj fortigi kunlaboron kaj kunarang\u0302on por internaciaj kaj regionaj aferoj."}, {"text_idx": "#000008", "text": "Xi ankau\u0306 substrekis, ke la tri landoj devas fortigi kunlaboron kadre de la S\u0302KO, konstrui platformon por trakti riskojn kaj defiojn tenante sian potencialan forton por landa kresko."}, {"text_idx": "#000009", "text": "Rusa prezidento Putin diris, ke la kunlaboro inter la tri flankoj produktis specifajn rezultojn kaj la tri flankoj devas pliigi interkomprenon kaj apogon al c\u0302iuj aliaj flankoj kiel eternaj najbaroj."}, {"text_idx": "#000010", "text": "Samtempe, mongola prezidento Khurelsukh diris, ke plivastigo de la kunlaboro kun Rusio kaj C\u0302inio estas la c\u0302efa prioritato de Mongolio."}]